Gunnar Knudsen (krigsveteran)

Gunnar Knudsen (født 1920, død 2009) var en norsk krigsseiler under andre verdenskrig.

Ved krigsutbruddet var Knudsen mannskap på MS «Skaraas». Senere seilte han med «Nortind», DS «Akabahra», «Knoll» og «Skarv». Knudsen var mannskap på DS «Akabahra» da den ble senket i et flyangrep 7. januar 1943. Tjenesten på «Skarv» inkluderte tjeneste på Omaha Beach på D-dagen der alle de 100 soldatene som ble landsatt fra «Skarv» falt.Odd Schjølberg: «Gunnar Knudsen - Overlevde infernoet på D-dagen» , aktive-fredsreiser.no, besøkt 17. juli 2013.

Etter krigen var Knudsen aktiv som tidsvitne i Aktive Fredsreiser.

 Utmerkelser 
For sitt virke som tidsvitne og «uttrettelige arbeid blant barn og unge for å forebygge menneskeforakt og nynazisme» ble Knudsen tildelt Kongens fortjenstmedalje i gull.Odd Schjølberg: «Gratulerer Gunnar Knudsen» , aktive-fredsreiser.no, 18. mai 2007, besøkt 17. juli 2013.

For krigsinnsatsen ble Knudsen tildelt Krigsmedaljen, Haakon VIIs Frihetsmedalje og Deltagermedaljen.«Sjøens menn har fått sitt monument i Normandie», vg.no, 7. juni 2004, besøkt 17. juli 2013.

Ved 60-årsmarkeringen av landgangen i Normandie ble Knudsen tildelt den franske Æreslegionen av president Chirac.«Gunnar Knudsen hedret i Normandie» , aktive-fredsreiser.no, besøkt 17. juli 2013.

 Referanser 

 Litteratur  
 Oddvar Schjølberg.: Fra krigsseiler til Aktiv Fredsreiser (2009) ISBN 9788292627105

Kategori:Kongens fortjenstmedalje i gull
Kategori:Krigsmedaljen
Kategori:Haakon VIIs Frihetsmedalje
Kategori:Deltagermedaljen
Kategori:Æreslegionen
Kategori:Norske krigsseilere under andre verdenskrig
Kategori:Artikler i sjøfart-prosjektet